b'\n_START_ARTICLE_\nTar\xc4\x8dno zdravljenje\n_START_PARAGRAPH_\nTar\xc4\x8dno zdravljenje je zdravljenje z u\xc4\x8dinkovinami in (nano)tehnologijami, katerih delovanje je usmerjeno proti dolo\xc4\x8denemu tipu rakavih celic. Gre za eno od poglavitnih oblik zdravljenja z zdravili razli\xc4\x8dnih oblik raka (poleg hormonskega zdravljenja in zdravljenja s kemoterapevtiki). Kot tar\xc4\x8dna zdravila se uporabljajo biolo\xc5\xa1ka zdravila (monoklonska telesa) ter tako imenovane male molekule, ki delujejo na specifi\xc4\x8dno tar\xc4\x8dno molekulo, ki je pomembno vpletena v rast in napredovanje tumorja. Gre za novej\xc5\xa1a zdravila, ki so svojo varnost in u\xc4\x8dinkovitost izkazala \xc5\xa1ele pred kratkim.'